Nog 'n jaar, Padlangs-vriend, nog 'n jaar van Covid, met sy spanning, infeksies, sterftes en beperkings. En tog, nog 'n jaar van GENADE. Ons prys die Here vir sy getrouheid in 2021 en vertrou Hom weereens vir 2022. Een van die oudste liedere in die Bybel se woorde is: Die goedertierenheid van die Here is tot in ewigheid. Ja, halleluja! Onthou, ons oordenkings sluit op Vrydag die 17de Desember.
"Dringende" nuwe kursus!
Ons kursus wat middel Januarie afskop heet 'n Dringende woord aan die XYZ-generasie. Dit laat ons sin maak van die lewe waarin ons vandag leef, veral as kinders van die Here. Ons behandel die internet en sosiale media en die effek wat dit op ons gesondheid, emosies en verhoudings het (en hoe om daarmee te werk), die identiteits-politiek wat ons tans beleef (bv. rondom ras en gender), fopnuus, ekologie, epidemies en vele meer. Dis veral gemik op die jonger generasies (Milleniërs en verder - ons bespreek wat dit beteken), maar dis nuttig vir almal wat hierdie dolle lewe leef! Vir meer inligting kliek hier.
Onthou ons pragtige nuwe boek, "Hier is ek, Here", as jy nog 'n geskenk soek vir Kersfees. Dit bevat 365 oordenkings oor wat dit behels om 'n dissipel te wees. Dis beskikbaar by CUM en jy kan ook meer daaroor lees deur hier te kliek.
Van die 20ste tot die 24ste sal ek kort videos oor Facebook plaas oor die gebruike van Kersfees en die oorspronge daarvan. Ek revive dikwels hierdie reeksie van ons in hierdie tyd, want daar is maar altyd vrae. As jy solank na die eerste een wil kyk, kan jy hier kliek. Ons Facebook-blad is hier - follow ons gerus.
Ons staan in 'n geloofsbediening, soos jy weet. As ons werk jou in hierdie jaar geseën het, oorweeg dit herus om ons te ondersteun. Vir die besonderhede kliek hier. Baie, baie dankie!
Dis binnekort Kersfees, en my geskenk aan jou is hierdie kerslied van We the Kingdom, wat tans elke dag by my speel: GLORIOUS. Kliek hier om (lekker hard) daarna te luister.
Ten slotte, aan elke vriend en vennoot: DANKIE vir hierdie jaar, DANKIE vir elke briefie, gebed en bydrae, en DANKIE vir die voorreg om saam met jou die geestelike pad te mag loop!